**2η ΕΡΓΑΣΙΑ ΙΣΤΟΡΙΑΣ**

**ΤΜΗΜΑΤΑ: ΒΙ,Β2, Β3**

**ΔΙΔΑΣΚΟΥΣΑ: ΑΝΤΑ ΣΤΡΙΦΤΟΜΠΟΛΑ**

**ΗΜΕΡΟΜΗΝΙΑ ΠΑΡΑΔΟΣΗΣ: 15/5/2020**

**EMAIL παράδοσης: addastrift@gmail.com**

**Αφού αναγνώσετε τα παρακάτω κείμενα, να προβληματιστείτε για τις ηθικές και ψυχολογικές συνέπειες μιας μεγάλης πανδημίας. Σε ένα κείμενο 200-300 λέξεις (εάν κάποιος/α επιθυμεί να γράψει μεγαλύτερο κείμενο, εννοείται ότι μπορεί), να αναπτύξετε τη γνώμη σας για αυτές και για το εάν στη σύγχρονη πανδημία που βιώνουμε βρίσκετε αναλογίες προς τις επιπτώσεις που αναφέρουν τα κείμενα για παλαιότερεες πανδημίες.**

**Θουκυδίδης**

***Ιστορίαι* 460-397 π.Χ.**

Το φοβερότερο, όμως, απ’ όλα σε τούτο το κακό ήταν η κατάθλιψη, όταν καταλάβαινε

κανείς ότι αρρώστησε (γιατί τους έπιανε αμέσως απελπισία, παραδίνονταν και δεν αντιστέ-

κονταν), και το ότι, επειδή κολλούσαν την αρρώστια ο ένας από τον άλλο καθώς περιποιούν

ταν κάποιον, πέθαιναν αράδα σαν πρόβατα∙ κι αυτό ήταν το πιο ολέθριο. Επειδή φοβούνταν να πλησιάσουν ο ένας τον άλλον, οι άρρωστοι ή χάνονταν αβοήθητοι, και σπίτια πολλά ερημώθηκαν αφού δεν υπήρχε κανένας να τους περιποιηθεί, ή πάλι, εάν πλησίαζαν, πέθαιναν, προπαντός όσοι ήθελαν να φανούν κάπως γενναίοι∙ από φιλότιμο έμπαιναν στα σπίτια άρρωστων φίλων χωρίς να λογαριάζουν τον εαυτό τους, γιατί στο τέλος ακόμη και οι δικοί τους, αποκαμωμένοι από τη συμφορά, παρατούσαν τα μοιρολόγια γι’ αυτούς που πέθαιναν. […

 με τις διαστάσεις που είχε πάρει το κακό, οι άνθρωποι, στην απόγνωσή τους, αδιαφορούσαν για τα ιερά και τα όσια. Και τα έθιμα που τηρούσαν ως τότε κατά την ταφή των νεκρών καταπατήθηκαν όλα, και τους έθαβαν όπως καθένας μπορούσε. Πολλοί μάλιστα, από έλλειψη των απαιτούμενων για την ταφή, επειδή προηγουμένως

είχαν ήδη πεθάνει αρκετοί δικοί τους, κατέφυγαν σε αναίσχυντους τρόπους ταφής∙ έτρεχαν

σε ξένες πυρές και προλαβαίνοντας εκείνους που είχαν σωριάσει τα ξύλα ακουμπούσαν

επάνω τον δικό τους νεκρό κι άναβαν τη φωτιά, άλλοι πάλι έριχναν τον νεκρό που έφεραν

πάνω σε κάποιον άλλο που καιγόταν κι έφευγαν.

Και από άλλες απόψεις ο λοιμός έγινε αφορμή για μεγαλύτερη ανομία στην πόλη. Ευκο-

λότερα δηλαδή αποτολμούσε κανείς πράγματα που πρωτύτερα απέφευγε να κάνει κατά τις

ορέξεις του, διότι έβλεπαν τώρα πόσο απότομα ήσαν τα γυρίσματα της τύχης και για τους

ευκατάστατους που ξαφνικά πέθαιναν και για τους άλλους που πρωτύτερα δεν είχαν τίποτα δικό τους και τώρα έπαιρναν αμέσως τα πλούτη εκείνων. Αποφάσιζαν έτσι να χαρούν τη ζωή τους και να την απολαύσουν γρήγορα, πιστεύοντας ότι και τα σώματα και τα χρήματα ήσαν εξίσου εφήμερα. Κανένας δεν είχε διάθεση να επιμένει περισσότερο σε κάτι που το θεωρούσε καλό, αφού δεν ήταν βέβαιος ότι δεν θα πέθαινε προτού να το πραγματοποιήσει∙ κι έτσι η απόλαυση της στιγμής και ό,τι κατά οποιονδήποτε τρόπο συντείνει σε αυτήν θεωρήθηκε καλό και χρήσιμο. Κανένας φόβος των θεών ή νόμος των ανθρώπων δεν τους συγκρατούσε, αφ’ ενός διότι έκριναν ότι είναι το ίδιο είτε σέβεται κανείς τους θεούς είτε όχι, αφού έβλεπαν ότι χάνονταν όλοι αδιακρίτως, και αφ’ ετέρου διότι κανένας δεν έτρεφε την ελπίδα ότι θα ζούσε μέχρι να γίνει η δίκη και να τιμωρηθεί για τις πράξεις του, απεναντίας πολύ μεγαλύτερη τιμωρία θεωρούσαν να πέσει στο κεφάλι τους αυτή που τους είχε κιόλας επιβληθεί και που, προτού να τους χτυπήσει, λογικό ήταν να θέλουν να απολαύσουν κάτι στη ζωή τους.

**Προκοπίου Καισάρεως**

***Υπέρ πολέμων*, Β**

Ἐκείνη τήν ἐποχή (542 μ.Χ.) ἐγκαταλείφθηκε ἡ καθιερωμένη τελετουργία τῆς ταφῆς (*ὑπερώφθη τὰ περὶ τὰς ταφὰς νόμιμα*). Οὔτε ἡ ἐκφορά τῶν νεκρῶν γινόταν μέ τή συνηθισμένη συνοδεία (*ᾗ νενόμισται*) οὔτε καί ἔψελναν τούς ὕμνους πού συνηθίζονταν (*καταψαλλόμενοι ᾗπερ εἰώθει*) στις κηδεῖες· τούς νεκρούς τούς μετέφεραν κάποιοι στούς ὤμους ὥς τήν ἀκρογιαλιά καί ἐκεῖ τούς παρατοῦσαν· ἀπό ἐκεῖ τά πτώματα τά φόρτωναν σωρηδόν σέ βάρκες καί τά μετέφεραν σέ διάφορα μέρη. Ἐκείνη τήν ἴδια περίοδο, τά μέλη τῶν δήμων πού εἶχαν διαφορές μεταξύ τους, ἄφησαν κατά μέρος τά μίση (*ἔχθους τοῦ ἐς ἀλλήλους ἀφέμενοι*) καί φρόντιζαν ὅλοι μαζί τήν ταφή τῶν νεκρῶν (*τῆς ὁσίας τῶν τετελευτηκότων κοινῇ ἐπεμέλοντο*), μεταφέροντας καί θάβοντας ἀνθρώπους πού δέν ἦταν συγγενεῖς τους. Ἀλλά κι ἐκεῖνοι πού στό παρελθόν ἀσχολοῦνταν με πονηρά καί αἰσχρά πράγματα ἀπαρνοῦνταν τήν παρανομία τῆς καθημερινῆς ζωῆς τους (*τὴν ἐς τὴν δίαιταν ἀποσεισάμενοι παρανομίαν*) καί ἐπιδίδονταν σέ πράξεις εὐσεβεῖς, ὄχι ἐπειδή ἔγιναν

ξαφνικά σώφρονες καί ἐραστές τῆς ἀρετῆς, ... [ἀλλά] ἐπειδή εἶχαν τρομοκρατηθεῖ μέ ὅσα συνέβαιναν καί, ἐπειδή πίστευαν ὅτι σέ λίγο θά πέθαιναν, ἀπό ἀνάγκη πιά γιά ἕνα διάστημα ἐπιδείκνυαν μετριοπάθεια. Καί, ὅταν γλίτωσαν ἀπό τήν ἀρρώστια καί σώθηκαν, ... ὅλοι αὐτοί γύρισαν στό ἀντίθετο, καί μάλιστα σέ κατάσταση χειρότερη ἀπό πρίν, καί διέπρατταν τά ἀτοπήματά τους πιό ἐπιδεικτικά, ξεπερνώντας τούς ἑαυτούς τους στήν πονηριά καί στήν παρανομία. ...

ΑΡΘΡΟ ΑΠΟ ΤΗ «Μηχανή του χρόνου»

Το 1348, όταν η βουβωνική πανώλη ή αλλιώς πανούκλα, θέριζε τη Μεσαιωνική Ευρώπη, οι περισσότεροι πίστεψαν ότι ήταν μια τιμωρία σταλμένη από τον Θεό. Άνθρωποι αυτομαστιγώνονταν στους δρόμους και ζητούσαν συγχώρεση. Όταν είδαν πως δεν γλίτωναν από τη νόσο παρά τις προσευχές τους, στράφηκαν σε πιο αποτελεσματικά μέσα. Στο στόχαστρο των πανικόβλητων Χριστιανών βρέθηκαν οι Εβραίοι. Αποφάσισαν ότι αυτοί, ως πράκτορες του Διαβόλου, δηλητηρίαζαν τα πηγάδια για να τους εξολοθρεύσουν.

Η προέλευση της πανούκλας

Στην πραγματικότητα, η πανώλη προήλθε από μολυσμένους αρουραίους. Ξέσπασε το 1331 στην Κίνα, μεταφέρθηκε στη Συρία το 1339 και το 1345 κατέληξε στην πόλη Κάφα, στην Κριμαία. Η Κάφα βρισκόταν υπό τον έλεγχο Γενοβέζων, οι οποίοι είχαν ένα εξαιρετικά ανεπτυγμένο εμπορικό δίκτυο. Ταξίδευαν σε όλη την Ευρώπη και όπου πήγαιναν, έφερναν μαζί τους την πανούκλα. plaguejews Η πανούκλα αποδεκάτισε το 1/3 του πληθυσμού στην Ευρώπη του Μεσαίωνα. Την αντιμετώπιζαν με λιτανείες και τότε βγήκε η λέξη καραντίνα. Υπεύθυνοι θεωρήθηκαν και οι Εβραίοι και εξοντώθηκαν μαζικά Το 1347 χτυπήθηκαν η Κωνσταντινούπολη, το Κάιρο και η Σικελία. Έως το 1348, η νόσος είχε εξαπλωθεί σε όλη την Κεντρική και Βόρεια Ευρώπη. Υπολογίζεται ότι χάθηκαν το 1/3 του ευρωπαϊκού πληθυσμού, δηλαδή περίπου 20.000.000 άνθρωποι. Ανάμεσά τους ήταν και πολλοί Εβραίοι, αν και σύμφωνα με τους πιο φανατικούς Χριστιανούς, εκείνοι ήταν υπεύθυνοι για την επιδημία. Πράγματι, είχαν σημειωθεί λιγότεροι θάνατοι μεταξύ των εβραϊκών πληθυσμών, εξαιτίας των διαφορετικών συνθηκών υγιεινής. Στο περιβάλλον μέσα στο οποίο ζούσαν τότε οι περισσότεροι χριστιανικοί πληθυσμοί δεν υπήρχαν σοβαροί κανόνες υγιεινής. Μάλιστα, πολλοί είχαν την συνήθεια να ζουν μαζί με τα ζώα τους και δεν καθάριζαν τις αυλές από τα περιττώματα. Αντίθετα, οι θρησκευτικές τελετές των Εβραίων απαιτούσαν συχνό καθαρισμό του σώματος και των άκρων τους. Είναι επίσης πολύ πιθανό να καθυστέρησε να μεταδοθεί η νόσος σε αυτούς επειδή κατοικούσαν σε γκέτο, αποκομμένοι από τον υπόλοιπο πληθυσμό. Τα λογικά επιχειρήματα δεν απασχόλησαν καθόλου τους καθολικούς. Θεώρησαν ότι η ανθεκτικότητα των Εβραίων προς την πανώλη αποδείκνυε ότι αυτοί ήταν υπεύθυνοι. Το 1348 στη Γενεύη, ο Κόμης Σαβόι συνέλαβε όλους τους Εβραίους της περιοχής και τους βασάνισε σκληρά. Φυσικά, στο τέλος ομολόγησαν ότι εκείνοι έφεραν την πανώλη. plague3Τα νέα ταξίδεψαν γρήγορα σε όλη την Ευρώπη. Ο Πάπας Κλήμης Στ’ για να σταματήσει την επικίνδυνη συκοφαντία, εξέδωσε παπική βούλα η οποία απαγόρευε τις σφαγές των Εβραίων και τους απάλλασσε από τις ευθύνες. Εξάλλου οι ευθύνες της καθολικής εκκλησίας δεν ήταν ασήμαντες. Νωρίτερα το 1233 ο Πάπας Γρηγόριος Θ είχε διατάξει να σφαχτούν οι γάτες, γιατί πίστευε ότι αντιπροσώπευαν τον σατανά. Έτσι τα ποντίκια πολλαπλασιάστηκαν μαζικά και θεωρείται ότι έτσι πυροδότησε την επιδημία πανούκλας στην Ευρώπη. Ο πληθυσμός όμως αγνόησε τις εντολές του Πάπα για ειρήνευση. Στις 9 Ιανουαρίου του 1349, συγκέντρωσαν όλους τους Εβραίους στην Βασιλεία της Ελβετίας και τους έκαψαν ζωντανούς. Τα παιδιά χωρίστηκαν απ’ τους γονείς τους και τα ανάγκαζαν να εκχριστιανιστούν. Όλοι οι άλλοι, περίπου 600 άτομα, πέθαναν μαρτυρικά. Ήταν τέτοιο το μίσος των κατοίκων που απαγόρευσαν να μπει Εβραίος στην πόλη τους για 200 χρόνια. Μερικές δεκαετίες αργότερα, αναγκάστηκαν να τους δεχτούν πίσω, γιατί η πόλη αντιμετώπιζε σοβαρά οικονομικά προβλήματα και είχε ανάγκη την εμπορική τους δεινότητα. Την ημέρα του Αγίου Βαλεντίνου, στις 14 Φεβρουαρίου του ίδιου χρόνου, έκαψαν 900 Εβραίους στο Στρασβούργο. Μέχρι τότε δεν είχε σημειωθεί κανένας θάνατος στην πόλη, αλλά αυτό δε σταμάτησε τη δολοφονική μανία του όχλου. Οι σφαγές συνεχίστηκαν σε όλο το μήκος του Ρήνου έως και το 1350, όταν η επιδημία άρχισε να εξασθενεί. Σε ορισμένες περιπτώσεις, οι Εβραίοι βασανίζονταν μέχρι να παραδεχτούν ότι είχαν προσπαθήσει να δηλητηριάσουν τον τοπικό πληθυσμό. Η ομολογία ήταν απαραίτητη για να ακολουθήσει η «δικαιολογημένη» εκτέλεση. Τις περισσότερες φορές, όμως, εκτελούνταν επιτόπου. Μαζικοί τάφοι για τα θύματα της πανώλης. Μαζικοί τάφοι για τα θύματα της πανώλης Οι Εβραίοι προσπάθησαν να αμυνθούν, όπως στην περίπτωση του Μάιντς στη Γερμανία, τον Αύγουστο του 1349. Όταν τους επιτέθηκαν οι Χριστιανοί, αντιστάθηκαν και στη μάχη που ακολούθησε, σκότωσαν γύρω στους 200 Χριστιανούς. Η απάντηση των Χριστιανών ήταν ακαριαία. Μέσα σε μια μέρα, στις 24 Αυγούστου, έκαψαν όλο τον εβραϊκό πληθυσμό της πόλης, περισσότερα από 6.000 άτομα. Οι εβραϊκές κοινότητες στην Κολονία, στην Αμβέρσα και στις Βρυξέλλες εξολοθρεύτηκαν. Στη Φρανκφούρτη, τον Ιούλιο του 1349, επέλεξαν να αυτοκτονήσουν μαζικά, αντί να δολοφονηθούν. Τα οικονομικά συμφέροντα πίσω από τις σφαγές Πολλοί μελετητές υποστηρίζουν ότι οι μαζικές σφαγές των Εβραίων δεν γίνονταν αποκλειστικά εξαιτίας του γενικευμένου φόβου για την πανούκλα. Οι υποκινητές, σε αρκετές περιπτώσεις, ήταν άνθρωποι που ήθελαν να εκμεταλλευτούν τις μεγάλες περιουσίες, που άφηναν μετά τον αφανισμό τους. Έως το 1350, η επιδημία είχε κάνει τον κύκλο της και είχε αρχίσει να εξασθενεί. Συνέπεσε και με το τέλος των σφαγών, μιας και είχαν μείνει ελάχιστοι Εβραίοι στη Δυτική Ευρώπη. Όσοι επέζησαν, κατέφυγαν στην ανατολική Ευρώπη, κυρίως στην Πολωνία η οποία είχε μείνει σχετικά ανέπαφη από την πανούκλα. ...

Διαβάστε όλο το άρθρο: <http://www.mixanitouxronou.gr/i-panoukla-stin-evropi-pou-exolothrefse-20-ekatommiria-katikous-theorithikan-ipefthini-i-evrei-ke-exolothreftikan-me-friktous-tropous/>